 Ugu horayn Xildhibaan Siciid Cartan Cismaan oo ka tirsan Gudida Joogtada ah ee Golaha Wakiilada oo ka hadlay Waraysi khaas ah oo ay Xildhibaanadani siiyeen Wariye Xasan Galaydh oo ka mid ah Bahda Horn Cable Tv ayaa waxa uu yidhi Arinkaa imika jira wax baarlamaanka la hor keenay oo Cashuur kordhin ahi majirto, cashuur ama takaaliif la kordhiyay oo aan Golaha hor imanina waa baadil, mana soconayso, Waxaanan leeyahay aad loogama fikirin maanta Dalkeen Dhaqaale Xumo baahsan ayaa ka jirta, Dhibaatooyin faro badan ayaa kajira, Haddii la kordhinayo Cashuurta ama Takaaliif la saarayo shicib in la eego xaalada dalka, waxan ma qaadi karaan mise ma qaadi karaan weeyaan marka hore,waayo dastuurka ayaaba muujinaya haddaanu dan u ahayn inaan dadka Culays la saarin, waxaanan u arkaa inaanay imika Dan shicibka u ahayn. 